**Ministerul Educației**

**Doamnei Ministru**

**Corina Fusu**

**Aviz**

**Privind Consultarea publică a proiectul Ordinului cu privire la modificarea ordinului nr.163 din 23.03.2015. (Regulamentul cu privire la organizarea şi desfăşurarea concursului pentru ocuparea funcţiei de director şi director adjunct în instituţiile de învăţămînt general)**

În conformitate cu **Legea Nr. 239 din 13.11.2008 privind transparenţa în procesul decizional**, art. 6, litera a) și d), art. 7, al. 1, litera d) și e), intervin cu recomandarea de a anula proiectul Ordinului cu privire la modificarea ordinului nr.163 din 23.03.2015. (Regulamentul cu privire la organizarea şi desfăşurarea concursului pentru ocuparea funcţiei de director şi director adjunct în instituţiile de învăţămînt general) din următoarele motive:

1. Nerespectarea termenului de 10 zile lucrătoare stipulat în art.12 alin. (2) al aceleași legi, pentru consultarea proiectului de ordin
2. Reducerea transparenței procesului de selecție a candidaților la funcția de director prin excluderea criteriilor obiective de evaluare a acestora datorită eliminării necesității atingerii unui standard minim de competențe profesionale și manageriale pentru a putea participa la concurs (punctul 2, al. 3 din proiectul Ordinului)
3. Facilitarea accesului în sistemul educațional în calitate de directori de instituții de învățămînt a persoanelor necompetente și lipsite de integritate datorită simplificării procedurii de selecție (punctul 2, al. 3 din proiectul Ordinului).
4. Compromiterea procedurii de selecție a directorilor prin eliminarea obligativității desfășurării concursului în termen de 6 luni din momentul eliberării din funcție a predecesorului (punctul 2, al. 2 din proiectul Ordinului).
5. Expunerea directorilor presiunilor politice din partea direcțiilor raionale/municipale în condițiile în care termenul de organizare a concursului nu este reglamentat.
6. Absența argumentării juridice și a analizei SWOT în nota informativă.

În temeiul Articolul 11. Consultarea părţilor interesate, al.2, litera c), solicit organizarea unor dezbateri publice pe marginea **modificării Regulamentului cu privire la organizarea şi desfăşurarea concursului pentru ocuparea funcţiei de director şi director adjunct în instituţiile de învăţămînt general.**

Rog ca recomandarea să fie recepționată și examinată conform art. 12 al Legii nr. 239, iar ulterior Procesului Verbal după elaborarea proiectului de decizie să fie făcut public și plasat pe pagina web al ministerului.

N.P,

(Semnătura)